Қалабай Әбдірахманов

Қалабай Әбдірахманов (1934 жылы, Тамды ауданы, Қарақалпақстан АКСР, РКФСР) — кеңестік малшы, Бұхара облысы, Тамды ауданы, «Тамды» кеңшарының аға шопаны. Социалистік еңбек ері (1966).

 Өмірбаяны 
1934 жылы Қарақалпақ АКСР, Тамды ауданы (қазіргі Өзбекстанның Науаи облысы) аумағында әулетінен келе жатқан мал өсіруші отбасында дүниеге келген.

Жастайынан үлкендерге мал бағуға көмектесті. Кеңес Әскері қатарында әскери борышын өтеп, еліне оралған соң, 1950 жылдардың ортасынан бастап жергілікті «Тамды» кеңшарында шопан болып, жартылай шөлейт жағдайында өсімдіктері сирек жайылымдарда қаракөл қойын баққан.

Аз уақыттың ішінде шопандық өнерді жетік меңгеріп, көп ұзамай бірнеше мың бастан тұратын отарға аға шопан болып тағайындалды. Оның отары 7-жетіжылдықта (1959-1965 ж.) Бұхара облысының малшылары арасында жас мал төлін алу, елтірі тапсыру, жүн қырқу бойынша үздік көрсеткіштерге ие болды.

КСРО Жоғарғы Кеңесі Төралқасының 1966 жылғы 22 наурыздағы Жарлығымен мал шаруашылығын дамытуда, ет, сүт, жұмыртқа, жүн, қаракөл елтірісі және т.б. өндіру мен дайындауды ұлғайтуда қол жеткізген табыстары үшін Әбдірахманов Қалабай Ленин ордені және «Орақ пен Балға» алтын медалімен марапатталып, Социалистік Еңбек Ері атағы берілдіУказ Президиума Верховного Совета СССР «О присвоении звания Героя Социалистического Труда передовикам животноводства Узбекской ССР» от 22 марта 1966 г.  // Ведомости Верховного Совета СССР. — 06.04.1966. — № 14  (1308). — С. 247..

Ол зейнеткерлікке шыққанға дейін өзі туып-өскен Бұхара (1982 жылдан бастап – Науаи) облысындағы «Тамды» кеңшарында шопан болып еңбек етті.

Ленин, Еңбек Қызыл Ту, медальдармен марапатталды.

КОКП XXIV съезінің делегаты (1971).

 Сілтеме 
 Әбдірахманов Қалабай. «Герои страны» сайты.
 Өзбекстан Социалистік Еңбек Ерлері.

 Дереккөздер 

Санат:Лениннің туғанына 100 жыл медалінің иегерлері
Санат:КОКП XXIV съезінің делегаттары